
Tot el que ens preocupa

Recrear el hall d'una estació de tren, on els espectadors són incorporats com a usuaris i els intèrprets hi circulen com a transeünts, permet presentar el marc ideal per parlar de tot allò que ens ocupa i preocupa: l'espai vestibular ferrocarrilístic és l'espai de tots els relats possibles. Així ho han entès Magda Puyo i Ramon Simó en aquesta «Estació Tèrminus» on, entre el trànsit de maletes i passatgers, es desgranen situacions i reflexions sobre els temes del present que ens empenyen cap a la incomoditat, la crisi, la crispació, els contradiccions que ens tenallen, tot allò de què, segons els grans manipuladors de la vida política, no es pot parlar (ara no toca, passoparaula), però que és justament allò que cal explicar. La violència, el masclisme, el terrorisme, el crim organitzat, el tràfic d'armes, la destrucció i la massacre sovint en nom de déu i de la religió, el fanatisme, la xenofòbia... no es deixen res al tinter en una roda espurnejant que implica directament al públic feta amb un collage de textos propis i aliens. El conjunt actoral recita, dialoga, transita, canta i balla amb una gran solvència. Destaca l'espai sonor creat per Judit Farrés, el saxo de Jordi Oriol, la veu poderosa de Kathy Sey, la trencallosa resolució de Blanca García-Lladó, la contundència de Pep Ambròs i les estilitzacions de Pepo Blasco.

Francesc Massip, Recomana, 3 juliol 2016.
_______________________________________________________________
Tot agafat pels pèls!
Parlar de la violència des d'una estació de tren amb una companyia d'actors molt versàtil: gran idea. Posar el públic a dins de l'espectacle: molt bé! Fer-ho sense una història lineal, sinó a través d'un collage: cap problema. Aleshores, ¿què passa amb l'espectacle que han parit Ramon Simó i Magda Puyo? Doncs, que tot està agafat una mica pels pèls, ja que ni em convencen les històries, per molt reals que siguin, ni la transgressió promesa fa que em brillin els ulls (sobretot si abans has vist l'Afasians de Los Corderos i Za!)

Posaré dos exemples. Just al principi, un presumpte nazi carrega contra les nostres ments benpensants, tot assegurant que, en el fons, som com ell. Però diria que fa servir un llenguatge massa elevat perquè em pugui arribar a creure el personatge. I tampoc no em provoca que tingui ganes d'aixecar-me per donar-li la seva medicina... Un altre exemple: l'escena del terrorista dins l'avió. No entenc la xerrameca i l'obsessió amb les nous del coll trencades. Un últim exemple: ¿què tenen a veure els animals de Txernòbil amb tot el que ens han explicat? ¿I els venedors de roses? Podria seguir, però us explicaria el xou sencer.

L'espectacle funciona quan els actors s'aturen i parlen, quan guanya la dialèctica al moviment sense solta ni volta. Em fa l'efecte que a aquest espectacle li falta una mica de rodatge a la sala d'assaig, de retallar i aprofundir, de clarificar. És una gran idea que no s'ha materialitzat.
Andreu Gomila, Time Out Barcelona, 5 juliol 2016.

Metáfora de Europa

El Mercat de les Flors es una estación ferroviaria donde seis intérpretes, tres actrices y tres actores, representan unas formas de violencia ambiental con las cuales nos hemos avezado como si fueran la expresión de un descontento perfectamente instalado en nuestro mundo occidental. Estació Tèrminus, el espectáculo que firman los directores Magda Puyo y Ramon Simó, no se limita, sin embargo, a analizar este hábitat trastornado, sino que, a la vez que muestran con intermitencias su crispación, los personajes dialogan sobre el cómo, el quién y el porqué de la violencia mayor que se manifiesta a escala planetaria, especialmente sangrante en los rituales terroristas que se producen casi diariamente.

La autoría de Estació Tèrminus es colectiva. El programa precisa que hay textos de Albert Mestres, Magda Puyo, Ramon Simó, Anna Teixidor y de unos cuantos más. Y tengo que suponer que una tan notable cantidad de voces, convergentes en un mismo proyecto, ha dotado el espectáculo de una ambición incuestionable. Excesiva quizás y quizás un poco incontrolada. Esta estación, donde los espectadores perfectamente alineados que esperan su próximo tren conviven con los intérpretes, quiere ser una metáfora de Europa.

Creo que, en términos generales, todo aquello que en el espectáculo quiere ser analítico o discursivo no tiene un interés suficiente, ni la buena factura que alcanzan, en cambio, los fragmentos descriptivos, como el relato —es sólo un ejemplo— del atentado con bomba de mano en un avión de pasajeros en pleno vuelo. La ambición que he mencionado tiene dos ejemplos paradigmáticos en las secuencias donde los intérpretes organizan nada menos que una discusión teológica y, hacia el final, unas cuantas disquisiciones banales.

Ya que no en el texto —confluencia poco comestible— los atractivos de Estació Tèrminus hay que encontrarlos en otros elementos. En la escenografía de Toni Rueda y Ramon Simó y en una interpretación que respira generosidad por todos lados: Judith Farrés, Kathy Sey y Blanca García-Lladó son las actrices espléndidas del espectáculo y Pep Ambrós, Pepo Blasco y Jordi Oriol, los actores. Jordi Oriol y Judih Farrés son los responsables de todo el espacio sonoro, que ofrece un Beethoven desgarrador en el Himno de Europa, la primera vez que escuchamos la letra del Cant dels ocells, en una evocación luctuosa y la Célebre Serenata de Schubert.

Joan-Anton Benach, La Vanguardia, 5 juliol 2016
_______________________________________________________________
Dins la violència quotidiana

Vivim quotidianament dins d´una inevitablement (?) acceptada crispació i amb la por soterrada de ser víctimes d´un possible i imprevist esclat de violència. Cada dia despertem sota la pressió d´una crisi econòmica imposada, d´una corrupció que no toca fons, de les noticies d´un nou assassinat d´una dona en mans del seu marit o d´un atemptat cruel, descervellat i sagnant a algun lloc del planeta. Un atemptat que ara ja no ens és llunyà si no que en som conscients  que pot produir-se en qualsevol dels llocs on passem habitual o extraordinàriament i que les víctimes podem ser nosaltres.
Portar a l´escenari aquest viure-no-viure quotidià, aquestes pors-terrors amb els que estem obligats a coexistir i que ens tenallen, ens tensen i ens dificulten les relacions, ha estat l´interessant, atrevit i difícil repte que s´han imposat Magda Puyo i Ramón Simó. A forma de collage, utilitzant textos propis i d'Albert Mestres i Anna Teixidor, entre d´altres, han construït Estació Tèrminus. El primer gran encert és l´escenografia, dissenyada per Toni Rueda i el mateix Ramón Simó, que reconstrueix el vestíbul d´una estació de trens, on el públic està immers dins l´acció i per la que transiten vertiginosament els actors, la crispació, la violència, l´incomoditat i les pors i també hi ha moments per la tendressa, la poesia i la reflexió .

El resultat global a la meva forma de veure és irregular, hi ha històries que funcionen millor que altres, algunes s´allarguen innecessariament (l'atemptat a l'avió, la conversa amb el jihadista català...), el conjunt és massa discursiu. Noto a faltar aquests silencis, terribles silencis, que segueixen un acte de violència irreversible, aquests mòbils sonant que ja no tindran resposta, aquest crit ofegat per la brutalitat dels fets.... La gran força dramàtica i real dels silencis. Pel damunt de tot em va impressionar la convicció i el perfecte treball combinat de tots i cadascun dels actors-actrius: Judit Farrés, actriu d´una intensitat sempre corprenedora; Blanca García-Lladó, tot força i fragilitat a l´hora; i Pepo Blasco, Pep Ambrós, Jordi Oriol i Kathy Sey, rotundament convincents en cada faceta que els toca interpretar.

Em va agradar especialment l´escena en que Kathy Sey (excel.lent cantant, no deixin d'anar a algun dels seus concerts), dialoga amb el saxo tocat per l´actor i també músic, Jordi Oriol. Em va agradar especialment l'escena en què tots canten El cant dels ocells, excel·lents les parts corals cantades a capella, molt ben conjuntades les veus, i un so que va creixent distorsiona i fereix les oïdes dels espectadors. Hi ha molta més violència continguda en aquesta escena que en altres on la violència és explicita.
Magnífic l'espai sonor de Judit Farrès, artista tot terreny, amb col·laboració amb Jordi Oriol, un altre artista polivalent. Per cert, també em va agradar especialment, si bé la vaig trobar desaprofitada i pel meu gust innecessariament  light, l´escena del continuat atracament al músic de carrer, de nou Jordi Oriol, fins a deixar-lo totalment despullat i fins ni deixar-lo.

Amb tot i les seves irregularitats dramatúrgiques i el seu to massa discursiu, em va semblar una experiència teatral interessant i necessària i que té la virtut de tenir una estructura no tancada (pot millorar), per a successives representacions.
Ferran Baile, Recomana, 5 juliol 2016

El juego del miedo pero sin miedo

Gran afrenta a la que se han querido enfrentar Magda Puyo y Ramon Simó, tratar el tema de la violencia en cada uno de sus estados. Comenzando por la violencia de género y los micromachismos, siguiendo por la violencia terrorista, Al Qaeda, ISIS... el sentimiento eterno de inmigrante, la violencia de Estado (no proporcionar a sus ciudadanos unas condiciones dignas en las que vivir), la libertad fingida por un sistemas que nos oprime sin que nosotros lo "sepamos", etc.
El juego del miedo pero sin miedo. Los temas quedan expuestos sobre la mesa, pero no hay profundidad, son simples titulares que requerían un tratamiento más profundo, la teoría es conocida por todos, pero ¿y la práctica?

Al entrar en la sala percibimos una especie de teatro comunitario, una sensación de que si te sientas en los asientos centrales alguna cosa va a pasar. Pero no nos inmutamos ni nos hacen inmutar. No salimos más que de la ensoñación de público en la oscuridad por algún grito, seguimos tan cómodos sentados en nuestros sitios. ¡Qué diferente hubiera sido si la violencia no sólo nos hubiera abierto los ojos, sino cada uno de los poros al respirarla!
Interpretaciones en tono acertado pero esperaba más violencia. Llevan la batuta ellos y se nota que las mejores interpretaciones están lideradas por Pep Ambròs, Pepo Blasco y Jordi Oriol. De entre las secundarias, destaca Blanca García-Lladó que una vez demuestra su enorme versatilidad. Pero el gran fallo es el tratamiento conservador del espectador en un montaje como este no debería ser un mero público. Debería sentirse molesto, tanto el texto como los actores deberían ser los encargados de que se incomode en sus asientos, hacerlo de alguna manera protagonista, más allá de adquirir o no una rosa. Una rotura de esquemas entre la pasividad y una aportación a un montaje que sin él no tiene sentido.

Nos sentimos dentro de la estación, podemos vernos las caras, pero no hay miedo porque sabemos que la violencia no va con nosotros. Me hubiera gustado que el montaje hubiera sido más Haneke, que hubiera dado al espectador un arma y dejar que esa "improvisación" de las artes en vivo delimitara cada noche el final del espectáculo.
Por el contrario salgo de sala con la sensación de que el motín ha concluido, y a pesar del sentimiento de comunidad con una platea que desconozco aunque les haya visto las caras, la violencia no ha calado, no estoy convencida de su tesis, simplemente descolorada de la manera en que se ha explicado.
Elisa Díez, Butaques i somnis / Recomana, 5 juliol 2016
_______________________________________________________________
Un sumari de la violència dels nostres dies

¿La nostra època és la més violenta de la història de la humanitat? El que és segur és que tenim més consciència de la presència de la violència en la nostra societat i que el que fa anys no transcendia ara ens arriba amb tota la promptitud que ofereixen els mitjans de comunicació. Magda Puyo i Ramon Simó han reunit a Estació Terminus una mena de sumari internacional de la violència, des de la individual i domèstica del masclisme i la xenofòbia fins a la col·lectiva del terrorisme, en un espectacle valent i ben organitzat que reivindica la necessitat de fer saber les coses, malgrat que els continguts resultin força obvis i poc originals i que la simplicitat del discurs s’imposi sobre la possibilitat de commoure’ns, de colpir-nos.

Sí que és original la posada en escena d’aquest mosaic molt ben ambientat pel disseny de so en directe de Judit Farrés i on francament veiem més la mà de Puyo que la de Simó. Una estació, cutre, on els viatgers/intèrprets circulen entre els espectadors/viatgers amb els quals en algunes escenes interactuen és un bon marc per recollir aquest manat d’històries que inclou fins i tot una recreació d’un atemptat terrorista en un avió a la manera del cinema catastrofista nord-americà.

L’obra no aporta gran cosa com a mirada a la nostra societat, però és un entretingut exercici molt ben interpretat i amb una adient dramatúrgia contemporània de coreografies, vídeos i textos de diversa procedència, entre els quals hi ha un extracte del llibre d’Anna Teixidor, Combatents en nom d’Al·là, que recull testimonis d’homes i dones que s’han incorporat a la jihad. Testimonis, almenys el del Tarek, que evidencien l’estupidesa de l’ésser humà.

Santi Fondevila, ARA, 5 juliol 2016.

_______________________________________________________________
Experiències de violència epidèrmica

Estació Tèrminus hauria de ser com aquell abocador en què s'acumulen les misèries humanes. Restes desaparellats de mitjons bruts de la bugaderia mundial. Violència amenaçadora, que evoqués aquella sensació de vulnerabilitat dels primers espectacles de la Fura dels Baus (i que han intentat evocar amb més sort com a Imperium el 2007 o amb menys sort com a M.U.R.S. el 2014). La concentració de personatges anònmims d'una gran estació evoca, certament, a moltes maldats i perversions amagades, dins dle lavaboo, darrere la màquina de begudes o assegut aparentment sense iniciativa en el racó d'un banc d ela cantonada. El problema és que el púbic assisteix a aquest espai suggeridor però només contempla un llistat de violències més o menys conegudes (la violèn cia de gènere, la terrorista, la manipulació política dell llenguatge...) No hi ha sacseig, només alguna sorpresa i instants de dura poesia. 

Magda Puyo va signar la direcció d'un Temps real (TNC, 2007) visceral. Sense necessitat de moure l'espectador, ni tant sols de situar l'acció foras de l'ambient domèstic (tant íntim, tant hermètic) va remoure molt més que en aquesta acció molt més estètica i amb una entrega absoluta dels actors. Potser el que rebel·la més és el dubtre de comprar una rosa, o no, als immigrants i de com, al final, la llencen a l'espectador, com tirasnt la tovallola, decidint que la submissió s'havia acabat. Que caldria reaccionar d'una altra manera. 

Pel que fa al repartiment, celebrar els fragments de veritat que evoquen només més habituals i coneguts a l'escena com Pep Blasco (Bashir Lazar, 2010), Judit Farrés (Confidències a Al·là), Pep Ambrós (Purga) o Jordi Oriol (L'home de la flor a la boca) però és l'oportunkitat per veure una jove Blanca García-Lladó (Monóleg del perdó) i la veu  cristal·lina de Kathy Sey.
Jordi Bordes, Recomana, 6 juliol 2016.

Estació Tèrminus: propera parada convulsió

Durant 4 dies, la sala Maria Aurèlia Capmany del Mercat de les Flors s’ha convertit en el vestíbul d’una estació, l’Estació Tèrminus. Un no-lloc pel qual han transitat personatges diversos i espectadors vinguts d’arreu i que, com passa quan travessem una estació d’aquí o d’allà, ens ha deixat una sensació entre convulsa i estupefacta, però potser no gaire profunda. Un espai escènic singular, unes interpretacions notables i una direcció trepidant ajuden a millorar un espectacle que potser necessitava encara una mica de cocció.

Creat per Ramon Simó i Magda Puyo, amb textos escrits per ells mateixos juntament amb Albert Mestres i Anna Teixidor, entre d’altres (segons el web del Grec, on no s’especifiquen qui són els altres), l’espectacle està construït sobre una arquitectura textual fragmentada i erràtica. Converses entretallades, històries que comencen, desenllaços i situacions amb un vincle comú: les diferents manifestacions de la violència en el nostre món contemporani.

Durant la gairebé hora i mitja que dura l’espectacle, el públic, assegut en els improvisats bancs de l’estació – en un meravellós espai escènic que signen Toni Rueda i el mateix Simó – forma part fonamental de l’espectacle, i és interpel·lat en diverses ocasions pels actors, convertint-se en testimoni de les històries que transiten pel no-lloc que habiten: racisme, violència de gènere, gihadisme, terrorisme internacional, Txèrnobil, conflictes religiosos o polítics esmunyedissos. Tot i l’evident vincle conceptual entre les històries (la violència), la hiper-fragmentació del text fa que algunes d’elles perdin força, i a mida que avança l’espectacle, ens queda un regust una mica amarg. Així amb tot, Estació Tèrminus aconsegueix posar l’espectador en la incòmoda posició de testimoni de la violència i, potser, fer-lo tornar cap a casa amb la pregunta que ens hauríem d’estar fent tots. Què faig jo per aturar-la violència? Si miro cap a una altra banda, hi estic contribuint?

Una de les històries de les que som testimonis és la dels venedors de roses ambulants. En diversos moments de l’espectacle els actors se’ns acosten i ens intenten vendre una rosa. Una rosa, un euro. El dia que hi vaig anar, diversos espectadors van treure el moneder i van comprar roses als actors. Des que vaig sortir del Mercat no puc deixar de pensar en què va empènyer aquests espectadors a comprar roses. La voluntat de participació? Un sentiment de culpabilitat per ser còmplices – potser involuntaris- de la situació que viuen els immigrants de la nostra ciutat que es veuen abocats a vendre roses? I la pregunta que acompanya totes aquestes, algun cop aquestes mateixes persones han comprar roses a un venedor ambulant? I si no ho han fet, per què dins el teatre sí i al carrer no? I així, vaig marxar cap a casa pensant en què faig jo davant dels venedors de roses, i davant aquesta violència que ens envolta. I potser no vaig sortir 100% satisfeta amb el muntatge, però sí 100% convulsa. I al cap i a la fi, el teatre és (o hauria de ser) això, una experiència convulsa.
Elisabeth Massana, Núvol, 11 juliol 2016

